**До**

**ОбщинскиЯ съвет**

**НА община Първомай**

**П Р Е Д Л О Ж Е Н И Е**

**от Хамди Мустафа – Заместник кмет на Община Първомай**

**Относно:** Съгласие за извършване на процедура по изменение на Кадастралната карта и кадастралните регистри на неурбанизирана територия в землището на с. Воден, общ. Първомай, одобрени със Заповед № РД-18-749/22.10.2019 г. на ИД на АГКК.

**ДАМИ и ГОСПОДА ОБЩИНСКИ СЪВЕТНИЦИ,**

Във връзка с проявен интерес към общински поземлен имот с идентификатор 11627.999.697, област Пловдив, община Първомай, с. Воден, местността ”Дере Янь”, вид собств. Общинска публична, вид територия Земеделска, категория 10, НТП Пасище, площ 245 093 кв.м, стар номер 999.512, от собственици на животновъдни обекти с пасищни селскостопански животни, регистрирани в Интегрираната информационна система на БАБХ, цел предоставянето му по реда на чл.37и от ЗСПЗЗ, необходимо е изготвяне на проект за разделяне (делба), след извършване на геодезическо заснемане.

Във връзка с гореизложеното, Ви предлагам следното

**РЕШЕНИЕ:**

**На основание чл.21, ал.1, т.8 от Закона за местното самоуправление и местната администрация, чл.8, ал.1 от Закона за общинската собственост, във връзка с чл.51, ал.3 от Закона за кадастъра и имотния регистър, чл.56, ал.1 от Наредба № РД-02-20-5/15.12.2016 г. за съдържанието, създаването и поддържането на кадастралната карта и кадастралните регистри, Общинския съвет на община Първомай,**

**I. Дава съгласие за извършване на процедура по изменение на Кадастралната карта и кадастралните регистри на землище с.Воден, общ.Първомай, обл.Пловдив**, одобрени със Заповед № РД-18-749/22.10.2019 г. на Изпълнителния директор на АГКК, чрез разделяне (делба) на поземлен имот с идентификатор 11627.999.697 - публична общинска собственост, с начин на трайно ползване – пасище, съгласно предложената скица-проект за разделяне (делба), като сe образуват два нови имота, а именно:

**1.** **Проектен имот № 999.692,** проектна площ 2 000 кв.м.

**2. Проектен имот № 999.693**, проектна площ 243 093 кв.м.

**II. Възлага на кмета на Община Първомай** да извърши последващите действия по изпълнение на решението.

**Мотиви:** настоящето решение се приема на основание чл.21, ал.1, т.8 от Закона за местното самоуправление и местната администрация, чл.8, ал.1 от Закона за общинската собственост, във връзка с чл.51, ал.3 от Закона за кадастъра и имотния регистър, чл.56, ал.1 от Наредба № РД-02-20-5/15.12.2016г. за съдържанието, създаването и поддържането на кадастралната карта и кадастралните регистри, и с цел насърчаване развитието и подкрепа на животновъдството в района.

**Приложение:** Скица-проект за разделяне (делба) на поземлен имот № 11627.999.697; Скица на имот 11627.999.697; № Акт за ПОС на имот 11627.999.512.

**Вносител: /П/**

**ХАМДИ МУСТАФА**

***Заместник кмет на Община Първомай***